[{"text_idx": "#000003", "text": "Fe honnir fod Christopher James O'Neal, 36 oed ac yn gynghorydd gyda Chyngor Tref Bangor a Chyngor Gwynedd, wedi bygwth datgelu llun o'r dyn, sydd a\u0302'i enw ar y gofrestr troseddwyr rhyw, y tu allan i'w fusnes."}, {"text_idx": "#000004", "text": "Mae Mr O'Neal yn gwadu'r cyhuddiad sydd yn dyddio'n o\u0302l i 27 Rhagfyr, 2013."}, {"text_idx": "#000005", "text": "Dywedodd y bargyfreithiwr Owen Edwards ar ran yr erlyniad wrth y rheithgor yn Llys y Goron yr Wyddgrug bod O'Neal wedi targedu'r gw\u0302r busnes, cyn i yntau fynd at yr heddlu."}, {"text_idx": "#000006", "text": "Cyhuddodd yr erlyniad Mr O'Neal o fynnu taliad o \u00a37,500 neu fe fyddai llun o'r dyn yn ymddangos yn y wasg mewn erthygl yn disgrifio troseddwr rhyw yn rhedeg busnes."}, {"text_idx": "#000007", "text": "Fe wnaeth yr heddlu olrhain yr alwad ffo\u0302n i ffo\u0302n symudol partner y diffynnydd ac fe gyfaddefodd Christopher O'Neal iddo wneud yr alwad, ond fe wadodd ei fod wedi mynnu taliad."}, {"text_idx": "#000010", "text": "Roedd Mr O'Neal yn dweud ei fod wedi ffonio'r dyn fel rhan o waith ymchwil cudd ar ran cleient dienw, ac nad oedd wedi mynnu taliad ar unrhyw adeg."}, {"text_idx": "#000011", "text": "Fe honnir ei fod wedi defnyddio'r enw Steve Williams yn ystod yr alwad."}, {"text_idx": "#000013", "text": "Wrth roi tystiolaeth dywedodd y dyn busnes fod y dyn oedd wedi ei ffonio eisiau arian er mwyn aros yn dawel."}, {"text_idx": "#000016", "text": "Clywodd y llys Mr O'Neal yn dweud bod cleientau'n gofyn iddo gael lluniau ar gyfer y wasg, ac y gallai dderbyn rhwng \u00a310,000 a \u00a3200,000 amdanyn nhw."}, {"text_idx": "#000019", "text": "Dyn yn euog o lofruddio dynes 71 oed yn Y Bermo"}, {"text_idx": "#000021", "text": "Dyn wedi'i daro a'i lusgo dan ei fan gafodd ei dwyn"}, {"text_idx": "#000026", "text": "Gareth Ward: Yr angerdd a'r aberth tu o\u0302l fy nghoginio"}]